Filem Yang Mewakili Malaysia Ke Oscar, ‘Prebet Sapu’ Akan Ditayangkan Di Pawagam 16 Disember Ini
Trailer rasmi Prebet Sapu telah dilancarkan pada hari ini. Trailer tersebut, yang anda boleh lihat dibawah, memberikan pandangan pertama filem ‘hitam putih’ arahan Muzzamer Rahman.  Prebet Sapu mengisahkan tentang Aman yang menganggur kembali ke Kuala Lumpur dan memulakan perkhidmatan pengangkutan secara haram (prebet sapu) kerana dia gagal mendapatkan lesen memandu kerana buta warna. Apabila tuan rumahnya menghalaunya keluar dari penginapan sewanya, Aman akhirnya terpaksa tidur di dalam keretanya. Pertemuan secara kebetulan dengan Bella, seorang ‘gadis pengiring’ Cina, memberikan Aman tinggal sementara di tempatnya Filem ini telah dipilih untuk mewakili Malaysia ke Anugerah Oscar 2022 dalam kategori ‘Best International Feature Films’.  Dibintangi oleh Amerul Affendi, Mei Fen Lim, Bront Palarae, Sharifah Amani, Nam Ron, Nadiya Nisaa, Chew Kin Wah, Jay Iswazir, Anas Ridzuan, Roslan Madun dan ramai lagi, Prebet Sapu akan ditayangkan di pawagam seluruh Malaysia bermula 16 Disember 2021!